નોંદનીય છે કે નામાંકિત એજન્સી નેલ્સન-ઇન્ડિયા ટુડે દ્વારા હાથ ધરાયેલા આ મૂલ્યાંકનમાં રાજયમાં વસ્તીની સામે પોલીસ કર્મચારીઓની સંખ્યા, રાજયમાં પેન્ડિંગ ગુનાઓ, દાખલ થયેલ ફોજદારી ગુનાઓ પૈકી ખુન અને અપહરણના ગુનાઓની ટકાવારી, બળાત્કાર અને છેડતીના બનાવોની ટકાવારી, કોમી હુલ્લડોની ટકાવારી, દર એક લાખની વસ્તી દીઠ દાખલ થતા ફોજદારી ગુનાઓ, સરકાર દ્વારા પોલીસ વિભાગ પાછળ કરવામાં આવતો ખર્ચ વિગેરે જેવા માપ દંડોના આધારે તમામ રાજયોનું આકલન કરવામાં આવ્યું હતું. ગુજરાત આ તમામ પાસાઓમાં દેશના બાકી ૨૧ મોટા રાજયો કરતાં ચઢિયાતું સાબિત થયું છે. રાજ્યના મુખ્ય સચિવ શ્રી ડૉ. જે. એન. સિંઘે આ સિદ્ધિ બદલ ગૃહ વિભાગના અધિક મુખ્ય સચિવ શ્રી એમ. એસ. ડાગુર અને ગૃહ સચિવ શ્રી મનોજ અગ્રવાલને અભિનંદન પાઠવ્યા હતાં.